โปเตโต้

โปเตโต้ (Potato) หรือชื่อเดิม เดอะ โปเตโต้ เป็นวงดนตรีร็อกสัญชาติไทยสังกัดจีนี่ เรคคอร์ด เป็นวงดนตรีที่ได้รับความนิยมสูงมากในหมู่วัยรุ่นไทยในปัจจุบัน มีผลงานเพลงออกมาหลายอัลบั้ม เคยยุบวงไปครั้งหนึ่งเมื่ออดีตนักร้องนำคือ ปีย์ชนิตถ์ อ้นอารี (ปีย์) (ได้เสียชีวิต) สุวาทิน วัฒนวิทูกูร (บ๋อม) จึงได้ตั้งวงขึ้นมาใหม่ โดย พัฒน์ชัย ภักดีสู่สุข (ปั๊ป) ได้ขึ้นมาเป็นนักร้องนำอย่างเต็มตัว และผลิตผลงานเพลงออกมาจนมีชื่อเสียงในปัจจุบัน

**ประวัติ**

**พ.ศ. 2543–2544: ก่อตั้งวงและอัลบั้มแรก โปเตโต้**
โปเตโต้เริ่มต้นขึ้นที่โน้ต ปีย์ และบ๋อม มีโอกาสร่วมงานกันครั้งแรกในการถ่ายโฆษณาโค้ก ด้วยเข้าตาเหล่าทีมงาน จึงได้เข้ามาสกรีนเทสต์ ที่แกรมมี่ฯ โดยปีย์เป็นนักร้องนำ แต่ก็ยังขาดมือเบส จึงต้องทำการคัดเลือกนักดนตรีในตำแหน่งนี้กันอีกรอบ โดยอรนุช ตั้งเดชาวุฒิ (นุช) เป็นมือเบสหญิงที่เข้ามาคัดเลือกในครั้งนั้น ฝีมือของเธอถูกใจทั้งทีมงานและสมาชิกในวง นุชจึงกลายเป็นสมาชิกคนที่ 4 ในที่สุด และสมาชิกคนสุดท้ายของวงในช่วงนั้นก็คือ ปั๊ป
อัลบั้มแรกของวงโปเตโต้มีชื่อเดียวกับวง ปรากฏตัวเมื่อปี พ.ศ. 2544 เน้นที่ลักษณะโดดเด่นคือ ความมันส์และตรงไปตรงมา มีเพลงที่ได้รับความนิยมอย่าง "เร็วมาก" และ "ทำนองที่หายไป" ทำให้ชื่อของโปเตโต้เป็นที่รู้จักของวัยรุ่นไทยอย่างรวดเร็ว ในขณะที่ "เธอไปกับใคร" ก็กลายเป็นอีกเพลงที่ได้รับความนิยมในทันทีที่ถูกเปิดทางวิทยุ หลังจากเสร็จสิ้นการทำงานเพลงชุดแรก นุช มือเบสซึ่งมีความจำเป็นในเรื่องการเรียน จึงขอลาออกจากวงไปเรียนต่อต่างประเทศ

**พ.ศ. 2545–2546: อัลบั้ม โก...ออน และการเสียชีวิตของ ปีย์**
ระหว่างการอัดอัลบั้มที่สองอยู่นั้น ปีย์ นักร้องนำและมือกีตาร์ ได้เสียชีวิตเมื่อวันที่ 3 ตุลาคม พ.ศ. 2545 แต่ก่อนที่ปีย์จะเสียชีวิต ก็ได้เริ่มทำผลงานอัลบั้มชุดที่ 2 ชื่อ โก...ออน (Go...On) ไปแล้วถึง 3 เพลง ได้แก่ เพลง "น้ำหอม" ที่ปีย์ได้อัดและร้องไว้จนเสร็จเรียบร้อยแล้ว และเพลง "ไม่ให้เธอไป" ซึ่งปีย์ได้แต่งทำนองไว้ ส่วนเพลง "กล้าพอไหม" ได้ถูกเรียบเรียงใหม่ หลังจากที่ปีย์เสียชีวิตนั้น ทำให้วงได้หยุดชะงักลง ซึ่งต่อมาเพลงทั้งสามเพลงที่ได้รับการโปรโมทนั้นได้รับความนิยมอย่างสูงในหมู่วัยรุ่น และในขณะที่ปั๊ป บ๋อม และโน้ต ยังรักที่จะอยากเล่นดนตรีต่อไป ทั้งสามจึงตัดสินใจกลับมารวมวงอีกครั้งในปี พ.ศ. 2546 และเดินหน้าทำงานเพลง เพื่อสานต่อความฝันของพวกเขาและปีย์ โดยการหาสมาชิกเพิ่มเติม โน้ตจึงได้ชักชวน "โอม" มาเป็นมือเบส ซึ่งเคยเรียนอยู่ที่เดียวกันและเล่นดนตรีมาด้วยกัน ส่วนบ๋อมได้ติดต่อ "วิน" มือกีตาร์ ที่เคยเรียนดนตรีและร่วมแสดงดนตรีงานโรงเรียนมาด้วยกัน เข้ามาเป็นสมาชิกเสริมคนสุดท้ายของวง จาก 3 เพลงแรกที่ทำค้างไว้ พวกเขานำมาสานต่อทิศทางของดนตรีให้ชัดเจนขึ้น ด้วยความต้องการเสียงดนตรีสด หนักแน่น แต่ผสมผสานความนุ่มนวลของเมโลดี้ และด้วยเสน่ห์เสียงของกีตาร์อะคูสติก

**พ.ศ. 2556–2562: อัลบั้ม ชุดที่เจ็ด**
ปี พ.ศ. 2556 ทางวงได้ปล่อยซิงเกิล "ระหว่างทาง" ออกสู่คนฟังเป็นครั้งแรก และไม่นานก็ได้ปล่อยซิงเกิลฮิตอย่าง "ฮู้ฮู" และ "กี่พรุ่งนี้"ประสบความสำเร็จอย่างดี
ปี พ.ศ. 2558 ได้ออกซิงเกิลฮิต อย่าง "สมดุล" "ทิ้งไว้กลางทาง"  และ "รอย" โดยเวลานี้เป็นช่วงที่วงโปเตโต้กลับมาประสบความสำเร็จแบบถล่มทลาย โดยเฉพาะอย่างยิ่งกับเพลง "ทิ้งไว้กลางทาง" ซึ่งมียอดชมในยูทูปเกิน 100 ล้านวิวของผู้ชม
ปี พ.ศ. 2559 ได้ออกซิงเกิลฮิต "ตัวปลอม" มี 2 เวอร์ชัน สไตล์ โปเตโต้และลุลา
ปี พ.ศ. 2560 ได้ออกซิงเกิลฮิต "เธอทำให้ได้รู้" ร้องคู่กับ สหรัถ สังคปรีชา และ "ทุกด้านทุกมุม" โดยเพลงนี้ได้ร้องคู่กับ พงษ์สิทธิ์ คำภีร์
ปี พ.ศ. 2562 ได้ออกซิงเกิลฮิต "ยังคง"

**พ.ศ. 2564 : อัลบั้ม Friends**
วันที่ 20 พฤศจิกายน พ.ศ. 2564 โปเตโต้ออกซิงเกิล "ทำนองที่มีเธอ" ซิงเกิลแรกในอัลบั้มที่ 8 Friends ซึ่งซิงเกิลนี้เป็นส่วนหนึ่งของกิจกรรม เนื้อติดมัน ที่เปิดโอกาสให้แฟนเพลงร่วมส่งเนื้อเพลง ในอัลบั้มนี้ยังมีการเปิดตัวอั้ม - เกียรติยศ มาลาทอง มือคีย์บอร์ด ในฐานะสมาชิกอย่างเป็นทางการ

**สมาชิก**
(สมาชิกโปเตโต้ปัจจุบัน รุ่นที่ 1 - 2 - 3 - 4 - 5 คนสุดท้าย ปี พ.ศ. 2544 - 2564)- พัฒน์ชัย ภักดีสู่สุข (ปั๊ป) – ร้องนำ กีตาร์ (ริทึ่ม) เกิด 2 พฤศจิกายน 2524 (พ.ศ. 2544 - 2545, พ.ศ. 2546 - ปัจจุบัน) เกิดที่ อำเภอสันกำแพง จังหวัดเชียงใหม่ (สมาชิกนักร้องนำคนที่ 2 รุ่นที่ 1 ปี พ.ศ. 2544 - 2546) - (สมาชิกนักร้องนำคนที่ 2 รุ่นที่ 2 ปี พ.ศ. 2546 - ปัจจุบัน) - (สมาชิกมือกีต้าร์ริทึ่มคนที่ 1 ปี พ.ศ. 2544 - 2546, สมาชิกมือกีต้าร์ริทึ่ม คนที่ 2 หรือที่ 3 ปี พ.ศ. 2547 - ปัจจุบัน) (หัวหน้าวง Potato คนที่ 2 หรือ รุ่นที่ 3 ปี พ.ศ. 2551 - ปัจจุบัน)- ปิยวัฒน์ อนุกูร (โอม) – กีตาร์เบส ร้องประสาน เกิด 14 สิงหาคม 2523 (พ.ศ. 2546 - ปัจจุบัน) เกิดที่ เขตลาดกระบัง จังหวัดกรุงเทพมหานคร (สมาชิกมือเบสรุ่นที่ 2) - (สมาชิกมือเบสคนที่ 2)- กานต์ อ่ำสุพรรณ (กานต์) – กลอง เกิด 24 พฤษภาคม 2528 เกิดที่ เขตภาษีเจริญ จังหวัดกรุงเทพมหานคร (พ.ศ. 2551 - ปัจจุบัน) (สมาชิกมือกลองรุ่นที่ 3) - (สมาชิกมือกลองคนที่ 2)- ทีฆทัศน์ ทวิอารยกุล (ชูหั่ง) – กีตาร์ (โซโล่) ร้องประสาน เกิด 13 กุมภาพันธ์ 2521 เกิดที่ เขตบางกอกน้อย จังหวัดกรุงเทพมหานคร (พ.ศ. 2556 - ปัจจุบัน) (สมาชิกมือโซโล่กีต้าร์รุ่นที่ 4) - (สมาชิกมือโซโล่กีต้าร์คนที่ 3)- เกียรติยศ มาลาทอง (อั้ม) – คีย์บอร์ด เกิด 13 กุมภาพันธ์ 2534 เกิดที่ อำเภอหัวหิน จังหวัดประจวบคีรีขันธ์ (พ.ศ. 2564 - ปัจจุบัน) (สมาชิกมือคีย์บอร์ดรุ่นที่ 5) - (สมาชิกมือคีย์บอร์ดคนแรกในวง)
(อดีตสมาชิก โปเตโต้ รุ่นที่ 1 - 2 ที่ลาออกจากวง และ (เสียชีวิตในตำแหน่งของวง) ปี พ.ศ. 2545 - 2553)- ปีย์ชนิตถ์ อ้นอารี (ปีย์) – ร้องนำ, คนที่ 1 กีตาร์ (โซโล่) เกิด 21 พฤศจิกายน 2524 (เสียซีวิต 4 ตุลาคม 2545) (พ.ศ. 2544 - 2545) เกิดที่ อำเภอหาดใหญ่ จังหวัดสงขลา (สมาชิกนักร้องนำรุ่นที่ 1 พ.ศ. 2544 - 2545) - (สมาชิกมือโซโล่กีต้าร์คนที่ 2 พ.ศ. 2544 - 2545)- อรนุช ตั้งเดชาวุฒิ (นุช) – กีตาร์เบส เกิด 8 มกราคม 2522 (พ.ศ. 2544 - 2545) เกิดที่ เขตพระนคร จังหวัดกรุงเทพมหานคร (สมาชิกมือเบสรุ่นที่ 1 พ.ศ. 2544 - 2545) - (สมาชิกมือเบสคนที่ 1 พ.ศ. 2544 - 2545)- นันทไกร ฉ่ำใจหาญ (โน้ต) – กีตาร์ (โซโล่) หรือ (ริทึ่ม) เกิด 15 สิงหาคม 2524 (พ.ศ. 2544 - 2545, พ.ศ. 2546 - 2547) เกิดที่ อำเภอเมืองแม่ฮ่องสอน จังหวัดแม่ฮ่องสอน (สมาชิกมือกีต้าร์โซโล่รุ่นที่ 1 - สมาชิกมือริทึ่มกีต้าร์ รุ่นที่ 2) - (สมาชิกมือกีต้าร์โซโล่คนที่ 1 พ.ศ. 2544 - 2545) - (สมาชิกกีต้าร์ริทึ่มกีต้าร์คนที่ 2 พ.ศ. 2546 - 2547)- สุวาทิน วัฒนวิทูกูร (บ๋อม) – กลอง เกิด 5 กันยายน 2520 (พ.ศ. 2544 - 2545, พ.ศ. 2546 - 2550) เกิดที่ เขตลาดพร้าว จังหวัดกรุงเทพมหานคร (สมาชิกมือกลองรุ่นที่ 1) - (สมาชิกมือกลองคนที่ 1 พ.ศ. 2544 - 2550) - (สมาชิกตำแหน่งหัวหน้าวง Potato รุ่นที่ 1 - 2) (สมาชิกตำแหน่งหัวหน้าวง Potato คนที่ 1 หรือรุ่นที่ 1 - 2 ปี พ.ศ. 2544 - 2550)- รัตนพล เก่งเรียน (วิน) – กีตาร์ (โซโล่) ร้องนำ, ร้องประสาน เกิด 29 กันยายน 2527 (พ.ศ. 2546 - 2553) เกิดที่ เขตบางแค จังหวัดกรุงเทพมหานคร (สมาชิกมือกีต้าร์โซโล่รุ่นที่ 2) - (สมาชิกมือกีต้าร์โซโล่คนที่ 2 ปี พ.ศ. 2546 - 2553) (สมาชิกนักร้องนำรุ่นที่ 2 พ.ศ. 2546 - 2553) - (สมาชิกนักร้องนำคนที่ 3 รุ่นที่ 2 ปี พ.ศ. 2546 - 2553)
อดีตสมาชิกแบ็กอัป (ที่ไม่ใช่สมาชิกวงโปเตโต้ ปี พ.ศ. 2550 - 2551, พ.ศ. 2553 - 2556, พ.ศ. 2556 - 2564)- กานต์ อ่ำสุพรรณ (กานต์) - กลอง เกิด 24 พฤษภาคม 2528 เกิดที่ เขตภาษีเจริญ จังหวัดกรุงเทพมหานคร (พ.ศ. 2550 - 2551) - วิสารท กุลศิริ (โอ่ง AB Normal) - กีตาร์ (โซโล่) เกิด 3 มกราคม 2518 เกิดที่ อำเภอเมืองนครราชสีมา จังหวัดนครราชสีมา (พ.ศ. 2553 - 2556)- เกียรติยศ มาลาทอง (อั้ม) - คีย์บอร์ด เกิด 13 กุมภาพันธ์ 2534 เกิดที่ อำเภอหัวหิน จังหวัดประจวบคีรีขันธ์ (พ.ศ. 2556 - 2564)
เส้นเวลา
ตาราง
ในตารางด้านล่างนี้จะอ้างถึงอัลบั้มที่มีผลงานขึ้นมาใหม่เท่านั้น ทั้งนี้ไม่คำนึงถึงอัลบั้มรวมเพลงในอดีต หรืออัลบั้มที่อยู่รวมกับวงอื่น ๆ

**ผลงาน**

**ด้านดนตรี**

**สตูดิโออัลบั้ม**
หมายเหตุ: สมาชิกของวงที่มีชื่อเล่นเป็น ตัวเอน คือ สมาชิกแบกอัปในอัลบั้มนั้น ๆ ของวง

**อัลบั้มพิเศษและอัลบั้มรวมเพลง**
Focus (22 มิถุนายน พ.ศ. 2547)
PACK 4 (17 พฤศจิกายน พ.ศ. 2547)
เป็นอัลบั้มพิเศษจัดทำเพื่อเป็นการฉลองครบรอบ 20 ปี จีเอ็มเอ็ม แกรมมี่ โดยการนำวงร็อกของค่าย 4 วงมารวมกันคือ Potato, A.B.Normal, Clash และ Kala โดยนำอักษรตัวแรกของชื่อวงทั้ง 4 มารวมกันเป็นชื่ออัลบั้ม
รายชื่อต่อไปนี้คือเพลงของโปเตโต้ในอัลบั้มนี้
The Potato Collection "ขอบคุณที่รักกัน" (28 กุมภาพันธ์ พ.ศ. 2549)
Love & Spicy (24 กรกฏาคม พ.ศ. 2550)
Refresh (27 มีนาคม พ.ศ. 2551)
Music Box Collection Potato (18 สิงหาคม พ.ศ. 2552)
The Taste of Potato (21 สิงหาคม พ.ศ. 2552)
Best of โปเตโต้ (15 กันยายน พ.ศ. 2554)
On The Way (26 มกราคม พ.ศ. 2556)
Best of Love Songs (กรกฏาคม พ.ศ. 2556)
ตอนเย็น (พ.ศ. 2556)- สังกัด: WerkGang
Potato 50 Best Hits (9 มกราคม พ.ศ. 2557)
PACK 4 COLLECTION (18 ธันวาคม พ.ศ. 2557)
Best Rock Collection โปเตโต้ (เมษายน พ.ศ. 2559)
Pack 4 Selection (1 เมษายน พ.ศ. 2559)
Best Playlist โปเตโต้ (ตุลาคม พ.ศ. 2562)
The Original Hits โปเตโต้ (10 กรกฎาคม พ.ศ. 2566)
ซิงเกิล Cover
อื่น ๆ

**คอนเสิร์ต**

**ผลงานอื่น ๆ**

**โฆษณา**
 โฆษณา โค้ก ร่วมกับวง ฟลาย (ก่อนตั้งวง Potato)- รถจักรยานยนต์ ซูซูกิ รุ่น Step125- โฆษณา โรลเลอร์โคสเตอร์ (วงมันฝรั่ง - มันฝรั่งมือกีตาร์ รับบทโดย ปั๊ป,มันฝรั่งมือเบส รับบทโดย โอม,มันฝรั่งมือกลอง รับบทโดย บ๋อม)- M150 ชุด Energy Drink Thai Commercial (ปีศาจ)- M150 ชุด Energy Drink Thai Commercial 2 (ลุย)- โฆษณา ทรอส (สเปรย์ระงับกลิ่น, ครีมอาบน้ำ, Hair wax) (พ.ศ. 2554)- โฆษณา โค้ก ชุด COKE SUPER CUP (พ.ศ. 2554)- โฆษณา โค้ก ชุด Coke Music Wall (พ.ศ. 2554)- โฆษณา เบอร์ดี้ เพลง ผู้ชนะ คู่กับ ดา เอ็นโดรฟิน (พ.ศ. 2555)- โฆษณา โค้ก ชุด  ซัมเมอร์ซ่า (พ.ศ. 2556)

**ละคร**
 บ้านนี้มีรัก (รับเชิญ)- ทิ้งไว้กลางทาง The Series

**รางวัล**

**การปรากฏตัวของอดีตสมาชิก**
การปรากฏตัวของอดีตสมาชิกในวงโปเตโต้นั้น มีการเกิดขึ้นครั้งแรกในคอนเสิร์ต Potato The Real Live Concert โดย บ๋อม ได้ขึ้นไปเป็นแขกรับเชิญพิเศษ ได้ร่วมเล่นเพลง ขอบคุณที่รักกัน กับสมาชิกคนอื่น ๆ เป็นเพลงสุดท้ายของคอนเสิร์ตนี้
ต่อมาได้มีการปรากฏตัวของอดีตสมาชิกในวงโปเตโต้อีกครั้งในมิวสิกวิดีโอเพลง เธอยัง.. ซึ่งอยู่ในอัลบั้ม Human โดย บ๋อม (สุวาทินทร์ วัฒนวิทูกูร) และ โน้ต (นันทไกร ฉ่ำใจหาญ) ได้ปรากฏตัวในตอนท้ายของมิวสิกวิดีโอเพลงดังกล่าว รวมทั้ง นุช (อรนุช ตั้งเดชาวุฒิ) ซึ่งถ่ายคลิปส่งความคิดถึงมาให้กับสมาชิกวง และถูกใส่ลงในเวอร์ชันสำหรับแฟนคลับด้วย

**อ้างอิง**

**แหล่งข้อมูลอื่น**
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดจีนี่เรคอร์ดส